সবুজ তারা

Prum Kunthearo

নিতা বিজ্ঞানের প্রথম সারির একজন ছাত্র। অবসর সময়ে সে নতুন নতুন যন্ত্রপাতি বানাতে পছন্দ করে। সে জানে কম্পাস কিভাবে বানাতে হয়। সে জানে সূর্যালোকের শক্তি ব্যবহার করে হালকা বাল্ব বানাতে হয়।

একদিন, তাদের বাড়ির পিছনে পাহাড়ে বিকট আওয়াজ। নিতা আওয়াজের দিকে হেঁটে যায়। সেখানে সে এক অদ্ভুত বালককে দেখতে পায়।

“হেলো, তুমি এখানে কী করছো?” নিতা অদ্ভুত বালককে জিজ্ঞেস করে। তার কণ্ঠ শুনে বালক বিস্মিত। সে দৌড়ে গিয়ে গাছের পিছনে লুকায়। সে গাছের পিছন থেকে উঁকি দিয়ে নিতাকে দেখে।

“দয়া করে বেরিয়ে আসো! আমাকে কি ভয়ঙ্কর লাগছে?” নিতা বালকটির দিকে তাকিয়ে হাসে। অদ্ভুত বালকের হাত থেকে এক ধরনের ‘টিট টিট’ শব্দ আসে। সে গাছের পিছন থেকে বেরিয়ে আসে।

সে সূর্যের দিকে ইশারা করে। নিতা জিজ্ঞেস করে: “তুমি কী করছো?” খানিকক্ষণ পর, সে উত্তর দেয়: “আমি সূর্য থেকে শক্ত নিচ্ছি।” “ওহ! তুমি কোথা থেকে এসেছো?” নিতা আশ্চর্য হয়ে জিজ্ঞেস করে।

অদ্ভুত বালক তাকে বলে: “আমি অন্য গ্রহ থেকে এসেছি। আমার মহাকাশযান ভেঙে গেছে, এবং আমি আমার শক্তি গোলক হারিয়ে ফেলেছি। আমাকে অবশ্যই শক্তি গোলকটি খুঁজে পেতে হবে। শক্তি গোলক আমাকে আমার নিজের গ্রহে ফিরে যেতে সাহায্য করবে।”

“আমি তোমাকে এটি খুঁজে পেতে সাহায্য করবো। তোমার নাম কি?” নিতা জিজ্ঞেস করে। অদ্ভুত বালক তার মাথা ঝাঁকায়। “তোমার নাম নেই? যদি না থাকে, তবে তোমাকে আমি ‘সবুজ তারা’ বলে ডাকবো!’ নিতা বলে। বালকটি হাসে ও মাথা নাড়ে।

তারা একসঙ্গে হেঁটে হেঁটে শক্তি গোলক খোঁজে... ...বিকাল থেকে সন্ধ্যা পর্যন্ত... কিন্তু তারা সেটি খুঁজে পায় না।

“আমার নিজের বাড়ির কথা খুব মনে পড়ছে,” সবুজ তারা বিষণ্ণ মুখে বলে। তার শরীর ধীরে ধীরে আলো ছড়াতে শুরু করে। “রাত ঘনিয়ে এসেছে এবং আমার শক্তি ফুরিয়ে যাচ্ছে। তুমি ঘরে ফিরে যাও,” সবুজ তারা বলে।

সেই রাতে, নিতা ঘুমাতে পারে না। সে দেয়ালে লাগানো ছোট তারার ছবির দিকে তাকায়। সে সবুজ তারার শরীর থেকে আলো বের হওয়ার কথা চিন্তা করে। “ওহ! আমি এখন বুঝতে পারছি! শক্তি গোলক রাতে আলো দিবে,” নিতা ভাবে।

পরদিন সকালে, নিতা তার আগের রাতের চিন্তার কথা সবুজ তারাকে বলে। সবুজ তারা নিতার বানানো একটি যন্ত্র ব্যবহার করে। রাতে তার গায়ে পূর্ণ শক্তি। তারা সারা রাতভর শক্তি গোলকের সন্ধান করতে থাকে। “ওখানে একটি গাছের কোটর থেকে সবুজ আলো বেরুচ্ছে!” নিতা আনন্দে চিৎকার করে বলে। “অবশেষে আমরা এটি খুঁজে পেয়েছি! সবুজ তারা উল্লাস করে।

“বিদায়, নিতা! তুমি একজন সাহসী ও চটপটে মেয়ে। আমি আশা করি, একদিন তুমি আমার গ্রহে বেড়াতে আসবে,” সবুজ তারা বলে। “আমি একটি মহাকাশযান বানাবো। একদিন তোমার সঙ্গে দেখা করতে উড়ে চলে আসবো,” নিতা বলে। সে সবুজ তারাকে হাত নেড়ে বিদায় জানায়।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story ផ្កាយបៃតង, author: Prum Kunthearo . illustrator: Chan Pisey. Published by The Asia Foundation, https://www.letsreadasia.org © The Asia Foundation. Released under CC BY-NC 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC 4.0.

For full terms of use and attribution, http://creativecommons.org/licenses/by-nc/4.0/